Hanna Myllymaa

Hanna Myllymaa (s. 1979) on ratkaisukeskeisen psykoterapian maisteri, työnohjaaja ja kasvatustieteen maisteri. Hän on tullut tunnetuksi pitkästä HR-kehittäjän urastaan sekä Ensitreffit Alttarilla -ohjelman asiantuntijan tehtävästä. Ohjelmassa Hanna aloitti kaudella 8, jolloin pareista 3/4 jatkoi parisuhdetta ohjelman kuvausten päätyttyä. Hannalla on oma terapiavastaanotto Mieletön Oy:n nimissä Tampereella. 

Hanna asuu Pirkkalassa puolisonsa ja neljän lapsen kanssa. Vapaa-ajallaan Hanna toimii paikallisen yleisurheiluseuran Pirkkalan Pirkat ry johtokunnan jäsenenä sekä lentopallojaoston puheenjohtajana. Omalla lentopallourallaan Hanna on pelannut naisten SM-liigassa sekä nuorten maajoukkueessa. Kasvattajaseuransa Nurmon Jymyn riveissä Hanna on voittanut lento- ja pesäpallossa useita Suomen mestaruuksia.